open-index/open-wikipedia-markdown huggingface dataset:
Փիղը երազանք ուներ

**Փիղը երազանք ուներ** (), խորհրդային մուլտֆիլմ, որը նկարահանվել է 1973 թվականին, Կիևի գիտահանրամատչելի ֆիլմերի ստուդիայի գեղարվեստական մուլտիպլիկացիայի ստեղծագործական միավորման կողմից, ռեժիսորն է Բորիս Խրանևիչը։

## Սյուժե
Փղի երազանքը պայծառ ու մաքուր էր, ինչպես ձյունը լեռնային բարձունքում․․․
Փղի երազանքը կանոնավոր ու գեղեցիկ էր, ինչպես սպիտակ շոգենավը կապույտ ծովում․․․
Փղի երազանքը թեթեև ու նուրբ էր, ինչպես ճերմակ ամպերը բարձր երկնքում․․․

Փիղը մանկուց շատ էր ուզում սպիտակ դառնալ։ Մոխրագույն լինելը շատ տխուր էր։
Մի անգամ Փիղը, հանդիպելով կտավ նկարող նկարչին, նրա մոտ սպիտակ ներկի տարա է տեսնում և խնդրում այն իր երազանքի համար։ Նվերից ուրախացած՝ Փիղը հրավիրում է ջունգլիների բնակիչներին տեսնելու, թե ինչպես է ինքը գեղեցկանում։
Բայց բոլոր կենդանիները նույնպես ուզում են սպիտակ ու գեղեցիկ դառնալ, և բարեսիրտ ու կարեկցող Փիղը ներկում է արջին, ինսունինը կարապներին, նապաստակին և մկնիկին։ Միայն լճի գետաձին է հրաժարվում սպիտակ դառնալ՝ այդ գույնը ոչ շահավետ համարելով։
Հասցնելով ներկել միայն իր ժանիքները՝ Փիղը հայտնաբերում է, որ տարայի ներկը վերջացել է։ Բարեբախտաբար, սպիտակ ներկված կենդանիները դառնում են Փղի լավագույն ընկերները և թույլ չեն տալիս նրան տխրել։

## Նկարահանող խումբ
* Սցենարի հեղինակ՝  Միխայիլ Իլյենկո
* Ռեժիսոր՝ Բորիս Հրանևիչ
* Բեմադրող-նկարիչ՝ Իվան Բուդզ
* Կոմպոզիտոր՝ Իվան Կարաբից
* Հնչյունային օպերատոր՝ Լեոնիդ Մոռոզ
* Օպերատոր՝ Անատոլի Գավրիլով 
* Նկարիչ-մուլտիպլիկատոր՝ Ալեքսանդր Լավրով, Նատալյա Մարչենկովա, Եվգենի Սիվոկոն, Ադոլֆ Պեդան, Ալեքսանդր Վիկեն 
* Օգնականներ` Վ․ Ռյաբկինա, Ա․ Սավչուկ, Յու․ Սրեբնիցկայա
* Դերերը հնչյունավորել են՝ Լյուդմիլա Իգնատենկո, Վալենտին Դուկլեր, Լինա Բուդնիկ, Բորիս Լոբոդա, Լյուդմիլա Կոզուբ 
* Խմբագիր՝ Սվետլանա Կուցենկո 
* Մուլտֆիլմի տնօրեն՝ Իվան Մազեպա

## Մրցանակներ
* Դիպլոմ` Մանկապատանեկան ֆիլմերի IV հանրապետական կինոփառատոնին առաջին տեղը զբաղեցնելու համար (քաղաք Սումի, 1974 թվական)։

## Ծանոթագրություններ

## Գրականություն
* «Была у слона мечта». Серия «Фильм-сказка». Издательство: Москва, 1974 г. Бюро пропаганды советского киноискусства. 16 страниц.

## Արտաքին հղումներ
* Փիղը երազանք ուներ
* «Փիղը երազանք ուներ» մուլտֆիլմի մասին animator.ru կայքում

Կատեգորիա:Մուլտֆիլմեր այբբենական կարգով
Կատեգորիա:Խորհրդային մուլտֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:1973 մուլտֆիլմեր
Իլիա Կուխարչուկ

**Իլիա Վլադիմիրովիչ Կուխարչուկ** (), ռուս ֆուտբոլիստ, «Խիմկի» ակումբի կիսապաշտպան։

## Կարիերա
Կարիերան սկսել է հարազատ Կոստրոմայում, 13 տարեկան հասակում տեղափոխվել է Յարոսլավլ, որտեղ ֆուտբոլով զբաղվել է «Շիննիկ» ակումբում։ 2007 թվականին հրավիրվել է «Շիննիկ-2-Վոդոկանալ» սիրողական ակումբ, որը հանդես էր գալիս ՍՖԼ-ում, «Ոսկե մատանի» տարածաշրջանում։ Հետագայում տեղափոխվել է Կազանի «Ռուբին» ակումբ, որի կազմում նորամուտը կատարել է 2009 թվականի հուլիսի 15-ին, «Վոլգայի» դեմ արտագնա խաղում՝ Ռուսաստանի գավաթի խաղարկությունում փոխարինելով Դավրոն Միրզաևին։ Երեք տարվա ընթացքում, Կազանի թիմի կազմում, անցկացրել է 2 գավաթային խաղերի հիմնական կազմում՝ դուրս գալով փոխարինման, առաջնության երիտասարդական թիմում անցկացրել է 70 խաղ, որտեղ աչքի է ընկել 10 անգամ։

2010 թվականի օգոստոսին ազատ գործակալիկարգավիճակով տեղափոխվում է Մախաչկալայի «Անժի» ակումբ։ Պրեմիեր Լիգայում նորամուտը կատարել է 2010 թվականի օգոստոսի 7-ին Պերմի «Ամկար» ակումբի դեմ խաղում՝ փոխարինելով Դավիթ Ցորաևին։ 2010 թվականի նոյեմբերի 28-ին «Սպարտակ-Նալչիկ» ակումբի դեմ խաղում դուրս է եկել փոխարինման խաղի 46-րդ րոպեին և 17 րոպե հետո խփել է «Անժիի» կազմում իր առաջին գնդակը, իսկ 10 րոպե հետո ձևակերպել է դուբլ։

2012 թվականի փետրվարի 24-ին վարձավճարով տեղափոխվել է «Ուրալ» ակումբ։ 2012 թվականի հուլիսի 13-ին եռամյա պայմանագիր է կնքել «Ուրալ» ակումբի հետ, որն արդեն սեպտեմբերին խզվել էր։

2013 թվականի փետրվարի 19-ին պայմանագիր է կնքել Յարոսլավլի «Շիննիկ» ակումբի հետ, որտեղ անցկացրել է ամբողջ մրցաշրջանը և աչքի է ընկել 4 գոլով։

2014-2016 մրցաշրջանում հանդե է եկել Նիժնեգորոդի «Վոլգա» ակումբում։ Խփել է չորս գոլ՝ ՖԱԼ առաջնության 5 մեկնարկային խաղերում և Նիժնեգորոդի երկրպագուների քվեարկությամբ դարձել է հուլիս ամսի լավագույն ֆուտբոլիստ Վոլգայի թիմի կազմում։ Անցկացրել է 60 խաղ, խփել է 10 գոլ, կատարել է 7 գոլային փոխանցում։

2016/17 մրցաշրջանից հետո տեղափոխվել է ՖԱԼ առաջնության «Ենիսեյ» ակումբ։ Երկկողմանի համաձայնությամբ տեղափոխվել է Կալինինգրադի «Բալտիկա» ակումբ և եղելէ նրանցից մեկը, ովքեր օգնել են թիմին մնալ առաջին դիվիզիոնում։ Տեղափոխվել է «Տամբով», որտեղ մրցաշրջանի ընթացքում անցկացրել է 19 խաղ և խփել երկու գոլ, այնուհետև ազատ գործակալի կարգավիճակով հեռացել է թիմից։

2018 թվականի հունվարին տեղափոխվել է «Տոմ» ակումբ։ Երկու անգամ երկրպագուների քվեարկության արդյունքով դարձել է լավագույն ֆուտբոլիստ։ 2018 թվականի հուլիսին ստացել է «ՕԼԻՄՊ-ՖԱԼ հուլիսի լավագույն խաղացող» կոչումը։ Հանդես է եկել «Տոմ» ակումբի կազմում, Իլյա Կուխարչուկը խփել է 11 գոլ և կատարել 6 գոլային փոխանցում։

2019 թվականի սկզբին, Իլյա Կուխարչուկը վարձավճարով տեղափոխվել է Մերձմոսկովյան «Խիմկի» ակումբ։ Կարևոր պահերին ֆուտբոլիտը խաղադաշտ դուրս է եկել 8 անգամ, որտեղ աչքի է ընկել 5 գոլով և 3 գոլային փոխանցմամբ։

## Ակումբային վիճակագրություն

## Ծանոթագրություններ

## Արտաքին հղումներ
* Իլիա Կուխարչուկի էջը Газета.ру կայքում

Կատեգորիա:Անժիի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Նալչիկի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ուրալի ֆուտբոլիստներ
Կատեգորիա:Տամբովի ֆուտբոլիստներ
City of Stars

**City of Stars** (Աստղերի քաղաք), երգ Լա-Լա Լենդ ֆիլմից, Ռայան Գոսլինգի և Էմմա Սթոունի կատարմամբ։ Երգը ստացել Է "Օսկար", "Ոսկե գլոբուս" և Critics' Choice Movie Awards մրցանակները։ Երաժշտության հեղինակն է կոմպոզիտոր Ջասթին Գուրվիցը իսկ տեքստի հեղինակներն էն Բենջ Պասեքն ու Ջասթին Պոլը։

## Նկարագրություն
Ֆիլմում պարելով նավամատույցում երգը կատարում է Ռայան Գոսլինգի հերոսը ՝ Սեբաստյանը։ Այնուհետև Ֆիլմում նա երգում է այն Էմմա Սթոունի հերոսուհի ՝ Միիա Դոլանի հետ։ "Կոմերսանտ" թերթի երաժշտական մեկնաբան Բորիս Բարաբանովի կարծիքով, "City of Stars"-ը դա այն այն երգն է, որը մնում է հիշողության մեջ, և որը իրական մարդիկ կերգեն ժամանակ սպանելով ճանապարհային խցանման մեջ։ Ինչպես առավել հիշարժան տարբերակ՝ Բարաբանովը նշում է Գոսլինգի կատարում։ 2017 թվականի հունվարի վերջի դրությամբ հիթ-շքերթներում ամենամեծ հաջողությանը երգը հասել է Հունգարիայում(Mahasz)։

## Մրցանակներ և անվանակարգեր

## Ծանոթագրություններ

Կատեգորիա:2016 երգեր
Կատեգորիա:Փոփ երգեր
Կատեգորիա:Ամերիկյան երգեր
Կատեգորիա:2016 սինգլներ
Ուլլնդո

**Ուլլնդո** (),  Ճապոնական ծովի կղզի,  Կորեական թերակղզուց 120 կմ հեռավորության վրա,  պատկանում է Հարավային Կորեային։ Եվրոպացիներին հայտնի էր **Դաժելետ** անունով։

## Աշխարհագրություն
right|300px|thumb|Ուլլնդո կղզի
Ունի հրաբխային ծագում։ Մակերեսը 73.15 կմ քառակուսի է։

## Պատմություն
Հնագիտական հետազոտությունների համաձայն կղզին բնակեցված է եղել դեռևս մ. թ. ա. առաջին հազարամյակում։ Առաջին գրավոր հիշատակումը պարունակում է Սամգուկ Սագիի տարեգրության մեջ, որը վերաբերվում է 512 թվականին, երբ գեներալ Լի Սա Բուն Սիլլա թագավորությունից նվաճեց կղզին, նախկինում Ուսանգուկ ինքնավար նահանգը։

Ուսանգուկը դարձավ Սիլլայի մի մասը։ Կորեայի մշտական քաղաքական մաս դարձավ միայն 930 թվականին, երբ Ուլլնդոն մտնում էր Կորյո նահանգի մեջ։ Կղզու հիմնական մասի հեռավորությունը դժվարեցրեց կղզու պաշտպանությունը Կորյոյի և Չոսոնի հարձակումների ժամանակ։ Նա տուժեց ճապոնացի և ջուրջեն ծովահենների կողմից։ Ճապոնացիների հետ բազմաթիվ փոխհրաձգություններից հետո Չոսոնի ղեկավարությունը որոշեց կղզին դարձնել անմարդաբնակ։ Այդ քաղաքականությունը ավարտվեց 1881 թվականին, երբ կառավարությունը որոշեց կղզում մարդիկ բնակեցնել։

1787 թվականին Լապերուզի արշավախումբը, ուսումնասիրելով Կորեայի արևելյան ափը, հայտնաբերել է այս կղզին և անվանել Դաժելե(), արշավախմբի աստղագետ Ժոսեֆ Լեպոտ Դաժելայի պատվին։ Կղզու քարտեզը պատրաստվել է 1887-1888 թվականներին և հրապարակվել  1889 թվականին։

Մինչև 20-րդ դարը Ռուսաստանում և Եվրոպայում կղզին անվանում էին Դաժելե։ Կորեայի կայսր Կոջոն 1900 թվականի հոկտեմբերի 25-ին կղզին անվանափոխեց Ուլլնդոյի։ Սակայն Սան-Ֆրանցիսկոյի 1951 թվականի պայմանագրով կղզին անվանվում էր Դաժելե։

## Բնակչություն
Բնակչությունը 10 հազար մարդ է։ Հիմնական մարդաբնակ վայրը Ուլլնդոում Տոդոն նավահանգիստն է։

## Վարչական բաժանում
Մտնում է Ուլլն կոմսության մեջ, համարվելով նրա մի մասը։

## Տնտեսություն
Հիմնական եկամտի աղբյուրները զբոսաշրջությունն է և ձկնորսությունը։

Տոդոն նավահանգստում տեղակայված է լաստանավային տերմինալ կղզու և մայրցամաքի միջև։

## Զբոսաշրջությունը
Ուլլնդոյի հիմնական հանգստի տեսակները լեռնային զբոսաշրջությունն է և ձկնորսությունը։ Բացի այդ լաստանավերը զբոսաշրջիկներին տանում են կղզու տեսարժան վայրերը տեսնելու համար։ Կղզու մյուս տեսարժան վայրեր են համարվում կղզու ամենաբարձր կետը (984 մ), Պոննե ջրվեժը, բնության «սառցե տունը»։

## Ծանոթագրություններ

## Արտաքին հղումներ
* Официальный сайт уезда Уллын
* Достопримечательности Уллындо

Կատեգորիա:Կղզիներ այբբենական կարգով
Կատեգորիա:Հարավային Կորեայի կղզիներ
Կատեգորիա:Հարավային Կորեայի հրաբուխներ
Կատեգորիա:Ստրատոհրաբուխներ
Xanny

**«Xanny»** (ամբողջությամբ փոքրատառերով), ամերիկացի երգչուհի Բիլլի Այլիշի երգը, իր When We All Fall Asleep, Where Do We Go? դեբյուտային ստուդիական ալբոմից։ Այն գրվել է Այլիշի և նրա եղբայր Ֆինիս Օ'Քոնելի կողմից, ով նաև երգի պրոդյուսերն է։ Երգը ոսկե հավաստագիր է ստացել Կանադայում և Billboard Hot 100 ամերիկյան չարթում հասել է 35-րդ հորիզոնական։ Այն նաև 10-րդ հորիզոնական է հասել Ավստրալիայում, 26-րդ Կանադայում, 48-րդ Նիդերլանդներում, 32-րդ Շվեդիայում, 22-րդ Նոր Զելանդիայում, 35-րդ Նորվեգիայում, 91-րդ Իտալիայում և 189-րդ Ֆրանսիայում։ Երաժշտական տեսահոլովակը թողարկվել է 2019 թվականի դոկտեմբերի 5-ին;

## Պատմություն
Երգի անունը վերաբերվում է Քսանաքս դեղամիջոցին։ Այլիշը The Guardian-ին պատմել է թմրանյութերի օգտագործման տարածումը, հատկապես երբ խոսքը գնում է դեռահասների և երիտասարդների մասին։ Նա ցույց է տվել, որ թեման մոտ է իր սրտին և որ երգը մարդկանց չի ասում, որպեսզի նրանք չընդունեն թմրանյութեր, այլ ապահով լինեն, ասելով՝ «Ես այլևս չեմ ցանկանում, որ իմ ընկերները մահանան»։

«Xanny»-ն գրելը Այլիշին ոգեշնչել է մի երեկույթի այցելելությունից հետո, որտեղ նրա ընկերները «փսխում էին, սակայն նրանք շարունակում էին ավելի շատ խմել», հետևաբար դառնալով «այնպիսին, ինչպիսին նրանք իրականում չեն»։ Երգի ձայնագրման ընթացքում Այլիշը և իր եղբայրը մի ձայն են ստեղծել, ոգեշնչված մի աղջկանից, ով ծխախոտի ծուխը իր նախկին ընկերոջ վրա էր փչում՝ համատեղված հարվածային գործիքների և ջազի հետ, որպեսզի վերարտադրեն «պասիվ ծխելու» զգացումը։ «Եթե դուք ուղղակի նստած եք սենյակում և լսում եք այս երգը, երգչախումբը կարծես հարձակվում է ձեզ վրա։ Օրինակ, ես նրանց գործածված ծխի մեջ եմ», ասել է Այլիշը MTV-ին։ Այլիշը մեջբերում է Ֆրենկ Սինատրային, Ջոնի Մեթիսին, Ֆրենկ Օուշենին, Մայքլ Բուբլեին և Լեսլի Ֆայստի «So Sorry» երգին, որոնք ազդել են այս երգը գրելու և արտադրելու վրա։

## Ստեղծագործական խումբ
When We All Fall Asleep, Where Do We Go?:

* Քեյսի Կուայո՝ միքսինգի օգնական, ստուդիայի աշխատակից
* Ջոն Գրինհեմ՝ մաստերինգ, ստուդիայի աշխատակից
* Ռոբ Կինելսկի՝ միքսինգ, ստուդիայի աշխատակից
* Բիլլի Այլիշ Օ'Քոնել՝ վոկալ, կոմպոզիցիա, տեքստ
* Ֆինիս Օ'Քոնել՝ պրոդյուսեր, կոմպոզիցիա, տեքստ

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:2019 երգեր
Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Երգեր թմրանյութերի մասին
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Պուտապարտի

**Պուտապարտի**, քաղաք Հնդկաստանի Անդհրա-Պրադեշ նահանգի Անանտապուր շրջանում։ Քաղաքի հիմնական տեսարժան վայրը վարդապետ Սաթյա Սայի Բաբայի մենաստանն է (աշրամ)։ Աշրամի ստեղծումը հսկայական խթան հաղորդեց տեղական տնտեսության զարգացմանը՝ հյուրանոցների, շենքերի, ռեստորանների և խանութների ցանցի ընդլայնման տեսքով, որոնք հիմնականում այցելում են այդտեղ եկող ուխտագնացները։

Պուտապարտի հիմնական լեզուներն են՝ տելուգուն, թամիլերենը, կաննադան, անգլերենը և հինդին։

## Կլիմա
Պուտապարտիի կլիման ընդհանուր առմամբ տաք է և չոր ամբողջ տարվա ընթացքում։ Ջերմաստիճանը ամռանը տատանվում է 34&nbsp;°C-42&nbsp;°C (93F-108F), իսկ ձմռանը՝ 22&nbsp;°C-27&nbsp;°C (71F-80F) միջև։ Տաք ամիսներն են՝ մարտից մինչև հուլիս, իսկ ավելի մեղմ ամիսիները` նոյեմբերից մինչև հունվար։

Հարավարևմտյան մուսոնը կարևոր դեր է խաղում կլիմայի որոշման գործում։ Հյուսիսարևելյան մուսոնը բերում է ընդհանուր տեղումների շուրջ մեկ երրորդը։ Թեթև տեղումներ կարելի է սպասել հուլիս և օգոստոս ամիսներին, այնուհետև հոկտեմբերից մինչև դեկտեմբեր։

Պուտապարտին գտնվում է ծովի մակարդակից 475 մետր բարձրության վրա (1,558 ոտնաչափ)։

## Ծանոթագրություններ

## Արտաքին հղումներ
* Tours & Travels 
* Puttaparthi 
* Տեղեկություն Պուտապարտիի մասին

Կատեգորիա:Հնդկաստանի քաղաքներ
Կատեգորիա:Հնդկաստանի բնակավայրեր
Կատեգորիա:Հնդկաստանի աշխարհագրություն
Օրիա (լեզու)

**Օրիա**, **օդիա**,**օրդի**, **ուրիա**, **ուտկալի** (ଓଡ଼ିଆ, )  հնդեվրոպական լեզու, որով խոսում է Հնդկաստանի Օրիսա նահանգի շուրջ 35 միլիոն բնակիչ։ Այն հանդիսանում է Հնդկաստանի պաշտոնական 23 լեզուներից մեկը և ունի հատուկ գրելաձև։

Պատկանում է նոր հնդկական լեզվաընտանիքին։

Տարածման սահմաններն են  Օրիսա, Մադրաս, Մադհյա Պրադեշ և Բիհար  նահանգները։

Օրիա լեզվի գրավոր ձևը մոտ է բրահմի լեզվի գրավոր ձևին։

Հնագույն գրավոր հուշարձանները թվագրվում են մ․թ․ 13-րդ դարին։ Դրանցից մեկը շարադրված է Սարալադասի  «Մախաբխարատում»։ Ժամանակակից գրական լեզուն սկսվել է Ֆակիրմոխանա Սենապատակուի ստեղծագործությունների ժամանակահատվածից։

Օրիա լեզվով հրատարակվել է  568 անուն գործեր, այդ թվում՝ 56 օրաթերթ, 104 շաբաթաթերթ, 237 ամսագիր ( 1998 թվականին)։Այս լեզվով ստեղծագործողներից է գրող Կայլաշ Պատանաիկը։

## Հնչյունակազմություն
Օրիա լեզվում կա 28 բաղաձայն և  6 ձայնավոր հնչյուն։

## Ծանոթագրություններ

## Արտաքին հղումներ
*ОРИЯ

Կատեգորիա:Հնդկաստանի լեզուներ
Կատեգորիա:Հնդարիական լեզուներ
Կոնստանտինոս Կուկիդիս

**Կոնստանտինոս Կուկիդիս** (, ), հույն էվզոն-դրոշակակիր, որը հայտնիություն է ձեռք բերել Նացիստական Գերմանիայի վերմախտի կողմից Հունաստանի բռնազավթումից հետո տեղի ունեցած լեգենդար իրադարձությունից հետո։

Նացիստական բանակի կողմից Աթենքի գրավումից հետո, գերմանական մի զորաջոկատ բարձրացել է քաղաքի միջնաբերդ, և Կոնստանտինոս Կուկիդիսին (վերջինս այդ ժամանակ հսկում էր Պարթենոնի տաճարը) հրամայում իջեցնել Ակրոպոլիսի գագաթին ծածանվող Հունաստանի թագավորության դրոշը և դրա փոխարեն վեր բարձրացնել Երրորդ Ռայխի սվանստիկական դրոշը։ Երդվյալ պահապանը հրաժարվում է կատարել օկուպանտների պահանջը, սակայն, այլ հնարավորություն չունենալով՝ ստիպված իջեցնում է այն Պարթենոնի գագաթից և դրոշի մեջ փաթաթվելով ցած նետվում.։

## Սխրագործություն
Կոնստանտինոս Կուկիդիսի սխրագործությանը 1941 թվականի հուլիսի 9-ին անդրադարձել է բրիտանական «Daily Mail» օրաթերթը՝ իր «Հույնը կրում է իր դրոշը մինչև կյանքի վերջ» հոդվածում։ Ի պատիվ Կուկիդիսի սխրանքի՝ համալիրի հարևանությամբ տեղադրվել է հուշատախտակ՝ հետևյալ գրությամբ․

## Արժանահավատություն
[մինի|252x252փքս|[Աթենքի Ակրոպոլիսը, որտեղից էլ, ըստ ավանդույթի, ցած է նետվել հունական դրոշի պահապան, էվզոն Կոնստանտինոս Կուկիդսը։]]
Այնուամենայնիվ, սխրագործության եղելության փաստը վիճարկվում է շատերի կողմից, քանի որ Կուկիդիսի գոյության մասին վկայող փաստորը դեռևս հաստատված չեն։ Տեղեկատվության եզակի աղբյուրներից մեկը «Նոր ժողովրդավարություն» կուսակցությունն է, որի անդամները (իրենց պնդմամբ՝ ականատեսները) հավաստում են Կուկիդիսի գոյության մասին՝ միաժամանակ նշելով, որ վերջինս վարչապետ Իոաննիս Մետաքսասի կառավարման տարիներին ընդհուպ մինչև անդամակցել է Ազգային երիտասարդական կազմակերպությանը։

2000 թվականի ապրիլի 26-ին Աթենքի քաղաքապետ Դիմիտրիոս Ավրամուպուլոսը «Էլեֆոտիպ» թերթին տված հարցազրույցում նշում է, որ չկա որևէ իրեղեն ապացույց, որը միանշանակ կերպով հաստատում է Կուկիդիս սխրագործությունը, և որ այդ լեգենդն ամենայն հավանականությամբ հորինվել է ժողովրդի ազգային ինքնագիտակցությունը բարձրացնելու համար։ Հունաստանի զինված ուժերի պատմության բաժնի տնօրեն, գեներալ-լեյտենանտ Իոաննիս Կակուդակիսի պնդմամբ՝ Կուկիդիսի գոյության մասին ինֆորմացիան անհնարին է ճշտել։

Ներկայումս Հունաստանի Հանրապետությունում էվզոնները շարունակում են պահպանել Աթենքի ամենաբարձր դրոշը։ Վաղ առավոտյան այն բարձրացվում է Պարթենոնի գագաթին և իջեցվում միայն մայրամուտին։ Ամեն կիրակի այս արարողությունը կատարվում է էվզոնների կողմից։ Միևնույն ժամանակ հարկ է նշել, որ Նացիստական Գերմանիայի դրոշի՝ Աթենքում բարձրացված լինելու փաստը գիտականորեն ապացուցված է։ 1941 թվականի մայիսի 30-ին Մանոլաս Գլեզոսի և Ապոստոլոս Սանտասի կողմից այն իջեցվում է միջնաբերդից և անարգաբար պատռվում։

## Ծանոթագրություններ

Կատեգորիա:Քաղաքային լեգենդներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Հույն ռազմական գործիչներ
Ջոն Լի Սմիթ

**Ջոն Լի Սմիթ** (, ), ամերիկացի քաղաքական գործիչ, Տեխասի 32-րդ փոխնահանգապետ (1943-1947)։

## Կենսագրություն
Ջոն Լի Սմիթը ծնվել է 1894 թվականի մայիսի 16-ին (այլ տվյալներով՝ մայիսի 15-ին) Չիկո քաղաքում, որը տեղակայված է Տեխաս նահանգի Ուայզ շրջանում։ Եղել է Հենրի Սմիթի (*Henry H. Smith*) և Մարգարեթ Լի Սմիթը (*Margaret Lee Smith*) երկու որդիներից մեկը։ Երբ Ջոնը 6 տարեկան էր, ընտանիքը տեղափոխվել էր Տեխասի մեկ այլ՝ Թրոքմորթոն շրջան։

1917 թվականին Սմիթը զորակոչվել է ԱՄՆ բանակ և ծառայել դաշտային հրետանիում, ինչպես նաև Առաջին համաշխարհային պատերազմի ժամանակ Ֆրանսիայում մասնակցել է ռազմական գործողությունների։

1940 թվականին դեմոկրատական կուսակցությունից ընտրվել է Տեխասի սենատ և այդ պաշտոնը զբաղեցրել է 1941-1942 թվականներին։

1942 թվականին Սմիթը և Տեխասի ապագա նահանգապետ Քոք Սթիվենսոնը միասին որպես թեկնածու մասնակցել են Տեխասի փոխնահանգապետի ընտրություններին և հաղթել են։ 1944 թվականի ընտրություններին Սմիթը կրկին ընտրվել է փոխնահանգապետ, և այսպիսով փոխնահանգապետի պաշտոնը զբաղեցրել է 1943 թվականի հունվարից մինչև 1947 թվականի հունվարը։

Ջոն Լի Սմիթը մահացել է 1963 թվականի սեպտեմբերի 26-ին և հուղարկավորվել է Լաբբոկի Ռեսթհեյվեն գերեզմանատանը ()։

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի փաստաբաններ
Բեն Ռեմսի

**Բեն Ռեմսի** (, ), ամերիկացի քաղաքական գործիչ, Տեխասի 34-րդ փոխնահանգապետ (1951-1961)։

## Կենսագրություն
Բեն Ռեմսին ծնվել է 1903 թվականի դեկտեմբերի 28-ին Սան Օգասթինում, Տեխաս նահանգ, Ուիլյամ Չարլզ Ռեմսիի ընտանիքում  (*William Charles Ramsey*)։ Սան Օգասթինում դրպոցն ավարտելուց հետո Բեն Ռեմսին աշխատել է ընտանեկան ֆերմայում, իսկ հետո՝ հոր իրավաբանական գրասենյակում։ Դրանից հետո սովորել է Օսթինի Տեխասի համալսարանում, որն ավարտելուց հետո ստացել է իրավաբանական գործունեության թույլտվություն։

1930 թվականին Բեն Ռեմսին ընտրվել է Տեխասի ներկայացուցիչների պալատ, որտեղ աշխատել է 1931 թվականից մինչև 1935 թվականը։ Դրանից Հետո Ռեմսիի քաղաքական կարիերայում եղել է վեցամյա ընդմիջում, որի ընթացքում Սան Օգասթինում շարունակել է զբաղվել իրավաբանական գործունեությամբ։ Հետո դարձել է Տխասի սենատի անդամ, և 8 տարվա ընթացքում աշխատել որպես նահանգի սենատոր՝ 1941 թվականից մինչև 1949 թվականը։ 1949 թվականին Տեխասի նահանգապետ Բոֆորդ Ջեսթերը Ռեմսիին նշանակել է Տեխաս նահանգի քարտուղար։ Այդ պաշտոնում Բենն աշխատել է մինչև 1950 թվականը, որից հետո հրաժարական է տվել, որ մասնակցի Տեխասի փոխնահանգապետի ընտրություններին։

Բեն Ռեմսին Տեխասի փոխնահանգապետի պաշտոնը զբաղեցրել է ավելի քան 10 տարի՝ երեք երկամյա ժամկետով՝ նահանգապետ Ակկաբ Շիվերսի օրոք՝ 1951 թվականից մինչև 1957 թվականը և երկու երկամյա ժամկետով՝ նահանգապետ Փրայս Դենիելի օրոք՝ 1957 թվականից մինչև 1961 թվականը։ Բացի դրանից Ռեմսին ընտրվել է վեցերորդ անգամ, բայց 1961 թվականի սեպտեմբերի 18-ին հեռացել է Տեխասի փոխնահանգապետի պաշտոնից՝ ընդունելով Տեխասի երկաթուղիների լիազորի պաշտոնը։ Մինչև 1963 թվականի հունվարի 15-ը, երբ նոր նահանգապետ էր դարձել Փրեսթոն Սմիթը, փոխնահանգապետի պարտականությունները կատարում էին նահանգի սենատի ժամանակավոր նախագահներ Բրյուս Ռեյգանը (*Bruce A. Reagan*), Չարլզ Հերինգը (*Charles F. Herring*) և Կալպ Կրյուգերը (*Culp Krueger*)։

Տեխասի երկաթուղիների լիազորի պաշտոնում Ռեմսին աշխատել է 16 տարի՝ 1961 թվականից մինչև 1977 թվականը։ Դրանից հետո ավարտել է ակտիվ քաղաքական գործունեությունը։

Բեն Ռեմսին մահացել է 1985 թվականի մարտի 27-ին և հուղարկավորվել է Սան Օգասթինի գերեզմանատանը։

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի փաստաբաններ
Audition (The Fools Who Dream)

**Audition (The Fools Who Dream)**, Լա-Լա Լենդ ֆիլմից  երգ, որը կատարում է Էմմա Սթոունը։ Առաջադրվել է «Օսկար»մրցանակի։

## Ստեղծում
Երաժշտության հեղինակն կոմպոզիտոր Ջասթին Գուրվիցն է, իսկ տեքստի հեղինակները՝ Բենջ Պասեքն ու Ջասթին Պոլը։ Գուրվիցի խոսքով Audition (The Fools Who Dream)-ը  Լա-Լա Լենդ ֆիլմի սաունդթրեքերի մեջ մտած իր սիրելի երգն է։ Նա ոգեշնչում փնտրելու կարիք չի ունեցել, պարզապես նստել է դաշնամուրի առջև ու ստեղծել այդ երաժշտությունը։

## Մրցանակներ և անվանակարգեր

## Ծանոթագրություններ

Կատեգորիա:2016 երգեր
Կատեգորիա:Երգեր ֆիլմերից
Fairly Local

«**Fairly Local**», երգ, որը գրել և ձայնագրել է ամերիկյան Twenty One Pilots երաժշտական դուետն իր Blurryface չորրորդ ստուդիական ալբոմի համար։ «*Fairly Local*»-ը Յություբ է վերբեռնվել 2015 թվականի մարտի 16-ին և թողարկվել որպես սինգլ հաջորդ օրը։ Սա խմբի առաջին երգն է, որը հայտնվել է Billboard Hot 100 հիթ-շքերթում, հասել 84-րդ հորիզոնական ու դրանից հետո հավաստագրվել որպես պլատինե Միացիալ Նահանգներում։

## Երաժշտական տեսահոլովակ
«*Fairly Local*» երգի տեսահոլովակը Յություբում վերբեռնվել է առանց որևէ նախազգուշացման։ Տեահոլովակն ամբողջովին նկարահանված է մութ և ձյունապատ, ենթադրաբար՝ լքված տան մեջ։ Տեսահոլավակի ամբողջ ընթացքում Դանը հարվածային գործիքներ է նվագում մի մեծ սենյակում, իսկ Ջոզեֆը երգում է տարբեր սենյակներում։

## Երգացանկ

## Անձնակազմ
*Թայլեր Ջոզեֆ – վոկալ, կիթառ, դաշնամուր, հնչյունային ծրագրավորում, ստեղնաշարային գործիքներ, բաս
*Ջոշ Դան – հարվածային գործիքներ, բեք-վոկալ

## Հիթ-շքերթներ

### Շաբաթական հիթ-շքերթներ

### Տարեվերջի հիթ-շքերթ

## Հավաստագրում

## Թողարկման պատմություն

## Ծանոթագրություններ

Կատեգորիա:2015 երգեր
Կատեգորիա:2015 սինգլներ
Կատեգորիա:Twenty One Pilots խմբի երգեր
Կատեգորիա:Սինգլներ այբբենական կարգով
Տյուկ

**«Տյուկ»**, տիկնիկային մուլտիպլիկացիոն ֆիլմ, ստեղծված 1990 թվականին ռեժիսոր Յուլիան Աբրամովիչ Կալիշերի կողմից Միխայիլ Զոշչենկոյի «Կրկնակոշիկներ և պաղպաղակ» հեքիաթի (երեխաների համար նախատեսված «Լյոլյա և Մինկա» շարքի ութ հեքիաթներից երկրորդը՝ գրված 1939 թվականին)  և  Դանիել Հարմսի «Տյուկ» պիեսի մոտիվներով (գրված 1933 թվականին)։

«Ոսկե խոսքեր» մուլտֆիլմի յուրօրինակ շարունակությունը։ Այն, թե Մինկան և Լյոլյան ինչ են տեսել զբոսանքի ժամանակ, երբ փորձում էին վաճառել իրենց ծնողների հյուրերի կրկնակոշիկները։

## Ստեղծողներ
* Սցենարի հեղինակ՝ Օլեգ Եգորով
*Ռեժիսոր՝ Յուլիան Կալիշեր
* Բեմադրող նկարիչներ՝ Լյուդմիլա Տանասենկո, Ելենա Զելենինա
* Օպերատոր՝ Լեոնարդ Կոլվինկովսկի 
*Կոմպոզիտոր՝ Վլադիմիր Նազարով
* Ձայնային օպերատոր՝ Օլոգ Սոլոմոնով
* Դերերը հնչյունավորել են
** Լյուդմիլա Վլադիիմիրովնա՝ Մինկա/Լյոլյա
** Սվետլանա Տրակինա՝ լոռամրգով տղան/ Լյոլյայի և Մինկայի մայրը
** Ռոման Տկաչուկ՝ առաջին թղթապանակով քաղաքացին, առաջին պարաշյուտիստը, Օլգա Պետրովնա, Լյոլյայի և Մինկայի հայրը
** Պյոտր Շերբակով՝ հնավաճառ, Եվդոկիմ Օսիպովիչ, երկրորդ պարաշյուտիստ, երկրորդ թղթապանակով քաղաքացին
* Նկարիչ-անիմատորներ՝ Ֆազիլ Գասանով, Օլգա Դեգտյարյովա, Վլադիմիր Կադուխին
* Նկարիչ՝ Ե․ Լոպատնիկովա
* Մոնտաժող՝ Ս․ Սիմոխինա
* Խմբագիր՝ Տ․ Բորոդինա
* Տնօրեն՝ Զ․ Սարաևա

## Ծանոթագրություններ

## Արտաքին հղումներ
* 
* Творческое объединение «ЭКРАН»

Կատեգորիա:1990 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Խորհրդային մուլտֆիլմեր
Մալին (ժանյակ)

thumb|240px|18-րդ դար
thumb
thumb

**Մեխելական ժանյակ** կամ մալին, սա իլիկով գործած ժանյակ է, որը ամենից առաջ արտադրվել է Մեխելենում։ Սա ամենահայտնի ֆլամանդական ժանյակներից մեկն է։ Այն պատրաստվում է շատ բարակ, թափանցիկ և ամենակարևորը գեղեցիկ է նայվում այլ գույնի հագուստի վրա։ Բացի Մեխելանից, այն պատրաստվել է Անտվերպենում, Լիրում, Տյուրնխաուտում։ Մալինը ամենից շատ օգտագործել են գիշերային զգեստների, մանժետների և ժաբոյի ասեղնագործության համար։

Մեխելական ժանյակները հայտնի են իրենց ծաղկային մոտիվներով։ Այն հիշեցնում է Բրյուսելական ժանյակները, սակայն, ի տարբերություն նրա, այն ամբողջական էր, այլ ոչ թե հատվածներից կազմված։

## Պատմություն
Սրա պատմությունը գալիս է Բրաբանտ ժանյակներից։ Հիմնականում «մեխելական ժանյակ» տերմինը օգտագործվել է ցանացած իլիկով գործած ժանյակի համար Ֆլանդրիայից։ Մեխելական ժանյակը ճանաչում է ստացել17-րդ և 18-րդ դարերում։

## Ծանոթագրություններ



Կատեգորիա:Բելգիայի մշակույթ
Կատեգորիա:Բելգիայի պատմություն
Կատեգորիա:Ժանյակ
Կատեգորիա:Ֆլանդրիա
Բլումսբերգ (Փենսիլվանիա)

**Բլումսբերգ**, ոչ մեծ քաղաք ԱՄՆ Փենսիլվանիա նահանգում, Կոլումբիա շրջանյի վարչական կենտրոնը։ Բնակչությունը կազմում է 14 855 մարդ (2010 թվականի մարդահամարի տվյալներով)։

Քաղաքի անունով է կոչվել Բլումսբերգ երկրաբանական կազմավորումը։

Բլումսբերգում են ծնվել 1967 թվականի Բժշկության կամ ֆիզիոլոգիայի Նոբելյան մրցանակի դափնեկիր Հոլանդ Քեֆեր Հարթլայնը և ամերիկյան դերասանուհի Քրիստեն Ռիտտերը։

## Աշխարհագրություն
Քաղաքը տեղակայված է նահանգի արևելքում։ Բլումսբերգի տարածքը կազմում է 11,888 կմ², որից 11,4 կմ² ցամաքային տարածք է, իսկ մնացածը՝ ջրային։

## Պատմություն
1802 թվականին Բլումսբերգի հիմնադրումը սովորաբար վերագրում են Լյուդվիգ Էյերին։ Այնուամենայնիվ, այս վայրում առաջին հայտնի բնակեցումը եղել է անտառատնտեսության կետը, որը կազմակերպվել է դեռևս 1772 թվականին Ջեյմս Մաքքլյուրի կողմից։ Մինչև 19-րդ դարի կեսերը քաղաքը կոչվել է Բլում։

1870 թվականի մարտի 4-ին բնակավայրը դարձվել է Բլումսբերգ քաղաք։ Չնայած նրան, որ Փենսիլվանիայի մի շարք քաղաքներ հաճախակի անվանում են «թաուն», պաշտոնապես նրանք ունեն քաղաքի (), բորոյի կամ թաունշիփի () կարգավիճակ։ Բլումսբերգը նահանգի միակ վարչատարածքային միավորն է, որն ունի «թաունի» կարգավիճակ միակ վարչատարածքային կազմակերպությունը։ Չնայած դրան՝ Մաքենդլս թաունշիփըը դեռևս 1975 թվականին հրապարակել է կանոնադրությունը, որը կոչվել է «Town of McCandless»։

## Բնակչություն
Ըստ 2010 թվականի մարդահավաքի արդյունքների՝ Բլումսբերգի բնակչությունը կազմում է 14 855 մարդ, այդ թվում՝ 6714 տղամարդ և 8141 կին։ Քաղաքի բնակիչների միջին տարիքը կազմում է 22 տարեկան (22,3 տղամարդկանց մոտ և 21,8 կանանց մոտ)։ Բնակչության ռասայական կազմը․

508 մարդ Լատինական Ամերիկայի երկրների բնիկներ են։

## Տեղական իշխանություն
thumb|right|320px|Բլումսբերգի առևտրի պալատ
Քաղաքի քաղաքապետն է Վիլյամ Կրիշերը։

Բլումսբերգը կառավարում է Քաղաքային խորհուրդը, որի կազմի մեջ մտնում են 6 մարդ և քաղաքապետը։

## Կրթություն
Քաղաքում տեղակայված է շրջանային նշանակություն ունեցող 8 դպրոց  (այդ թվում նաև Բլումսբերգի շրջանային դպրոցը), Կոլումբիա-Մոնտուրի պրոֆեսիոնալ տեխնիկական դպրոցը և Կոլումբիայի շրջանի կենտրոնական դպրոցը, 6 մասնավոր դպրոցներ, 10 քոլեջ և համալսարան, 4 այլ կրթական հաստատություններ, ինչպես նաև ինտերնետի միջոցով կրթական ծառայություններ տրամադրող ռեսուրս։

Բլումսբերգի համլսարանն ամենամեծ բուհն է քաղաքում։

## Մշակույթ
Բլումսբերգում կա քաղաքային թատրոն, որը հիմնադրվել է 1978 թվականին։

Հանրային գրադարանը սպասարկում է ոչ միայն Բլումսբերգին, այլ նաև հարևան բնակավայրերի բնակիչներին։

Պարբերաբար անցկացվում են տոնավաճառներ։

Քաղաքում կան 19-րդ դարի ճարտարապետության մի շարք հուշարձաններ։

## ԶԼՄ
Քաղաքում հրապարակվում է միայն մեկ թերթ՝ «Press Enterprise (Pennsylvania)»։ Նաև աշխատում է BloomUtoday.com լրատվական կայքը։ Բլումսբերգում հասանելի են 3 ռադիոկայան, ինչպես նաև մի շարք կաբելային հեռուստաալիքներ, որոնք հեռարձակվում են Ֆիլադելֆիայից, Սքրանթոնից և Ուիլքս Բարեից։

## Տրանսպորտ
Քաղաքում գործում է օդանավակայան։

Բլումսբերգով են անցնում US 11, Pennsylvania Route 42 և Pennsylvania Route 487 ավտոճանապարհները։ Ավելի հյուսիսում ընկած է Interstate 80 ավտոճանապարհի՝ Փենսելվանիայով անցնող հատվածը։

## Ծանոթագրություններ

Կատեգորիա:ԱՄՆ-ի համալսարանական քաղաքներ
Կատեգորիա:Փենսիլվանիայի քաղաքներ
Vanotek

**Vanotek** (ի ծնե՝ **Իոն Կիրինչուկ**, ), Մոլդովայում ծնված ռումինացի երաժշտական պրոդյուսեր և դիջեյ։ Նախկինում նա երաժշտություն գրել է տեղական արտիստների համար, բայց 2015 թվականին նա թողարկել է իր առաջնելութային սինգլը՝ «My Heart is Gone»։ Երգը հաջողություն է ունեցել Ռումինիայում, ինչպես նաև «MTV Europe Music Awards 2016»-ում առաջադրվել է «Լավագույն ռումինական կատարում» անվանակարգում։ 2017 թվականի նոյեմբերին Global Records-ը թողարկել է երգչի դեբյուտային ստուդիական ալբոմը՝ «No Sleep»։ Երկու սինգլները՝ «Tell Me Who»-ն և «Back to Me»-ն, ընդգրկվել են Ռումինիայի, Ռուսաստանի և այլ երկրների հիթ-շքերթներում։

## Կյանք և գործունեություն
Իոն Կիրինչուկը ծնվել է Մոլդովայի Ունղենի քաղաքում։ Նա տեղափոխվել է Ռումինիա, որպեսզի սովորի Յաշ քաղաքի «Octav Băncilă» արվեստի դպրոցում, այնուհետև տեղափոխվել է Բուխարեստ, որտեղ շարունակել է երաժշտական գործունեությունը։ Այդ ժամանակ նա 17 տարեկան  էր, և Vanotek-ն սկսել է թողարկել ստեղծագործություններ այնպիսի հայտնի կատարողների համար, ինչպիսիք են Դան Բալանը, Անտոնիա Յակոբեսկուն և Թոմ Բոքսերը։ 2015 թվականին երգիչը թողարկել է իր դեբյուտային սինգլը՝ «My Heart is Gone», որի վոկալիստն էր Յանկին։ Երգը Ռումինիայում ունեցել է կոմերցիոն հաջողություն և «MTV Europe Music Awards 2016»-ում առաջադրվել է «Լավագույն ռումինական կատարում» անվանակարգում։ Նույն տարում Vanotek-ը փորձել է «I'm Coming Home» երգով ներկայացնել Ռումինիան Շվեդիայի Ստոկհոլմ քաղաքում կայանալիք «Եվրատեսիլ 2016 երգի մրցույթ»-ին։ Երգի մասնակիցներն են եղել «Code»-ը և «Georgian»։ Արդյունքում նա ազգային ընտրության փուլում՝ «Selecția Națională»-ում, զբաղեցրել է երկրորդ հորիզոնականը։ 2017 թվականի նոյեմբերին Vanotek-ը թողարկել է իր դեբյուտային ալբոմը՝ «No Sleep», որը տարածել է Global Records-ը։ Բացի այդ լեյբլից, նա համագործակցել է նաև «Ultra Music»-ի հետ։ Ալբոմում ընդրկված են մի քանի սինգլներ, այդ թվում՝ «Tell Me Who»-ն և «Back to Me»-ն՝ Էնելիի մասնակցությամբ, որոնք հաջողություններ են գրանցել այնպիսի երկրներում, ինչպիսիք են Ռումինիան և Ռուսաստանը։

## Անձնական կյանք
Vanotek-ն ունի երկու երեխա։

## Սկավառակագրություն
### Ստուդիական ալբոմներ

### Սինգլներ

## Մրցանակներ և անվանակարգեր

## Ծանոթագրություններ

Կատեգորիա:Ապրող անձինք
Կատեգորիա:Երաժշտական պրոդյուսերներ
Կատեգորիա:Ռումինացի երաժիշտներ
Ալեքսեյ Դեդով

**Ալեքսեյ Դեդով** (, ), ռուս դիվանագետ։

## Կենսագրություն
1982 թվականին ավարտել է Մոսկվայի միջազգային հարաբերությունների պետական ինստիտուտը։ 1982 թվականից զբաղվում է դիվանագիտական գործունեությամբ։ Տիրապետում է ուրդու և անգլերեն լեզուներին։

* 2004-2009 թվականներ՝ Իրանում Ռուսաստանի դեսպանատան խորհրդական-դեսպան։
* 2009-2010 թվականներին եղել է Ռուսաստանի արտաքին գործերի նախարարության Ասիայի երկրորդ դեպարտամենտի բաժանմունքի պետ։
* 2009 թվականի հունվարից մինչև 2013 թվականի դեկտեմբերը զբաղեցրել է Ռուսաստանի արտաքին գործերի նախարարության երկրորդ դեպարտամենտի տնօրենի տեղակալի պաշտոնը։
* 2013 թվականի դեկտեմբերի 14-ից մինչև 2019 թվականի ապրիլի 11-ը եղել է Պակիստանում Ռուսաստանի արտակարգ և լիազոր դեսպանորդ։ Հավատարմագրերն ստացել է 2014 թվականի փետրվարի 27-ին։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2006 թվականի դեկտեմբերի 29)
* 1-ին դասի արտակարգ և լիազոր դեսպանորդ (2015 թվականի հուլիսի 11)

## Ծանոթագրություններ

## Արտաքին հղումներ
* Биография на сайте МИД России
* Биография на сайте посольства России в Пакистане

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Սապոպան

մինի|ձախից|Գլխավոր զոհասեղանը Սապոպանի կույսի հետ
**Սապոպան** (), քաղաք և մունիցիպալիտետ Մեքսիկայի Խալիսկո նահանգում, Գվադալախարա նահանգի վարչական կենտրոնի հյուսիսային արվարձան, որի հետ կազմում է միասնական ագլոմերացիա։ Բնակչությունը կազմում է 1 155 790 մարդ։   

Քաղաքը հայտնի է որպես Սապոպանի Կույսի հայրենիք, նրա XVI դարի պատկերը կաթոլիկ եկեղեցու կողմից ճանաչվել է որպես հրաշքներ գործող, նույնիսկ Հովհաննես Պողոս II պապն է այցելել քաղաք։ Քաղաքում է հիմնվել մեքսիկական ամենահայտնի ֆուտբոլային ակումբներից մեկը՝ Գվադալախարան։

## Բնակչություն
*Սապոպան* անվանումը ծագել է Նաուաթլ լեզվից․ «tzapopantl» բառը նշանակում է «Սապոտայի ծառերի միջև»։

## Պատմություն
Նախքան իսպանական գրավումը այս աշխարհը բնակեցրել են ժողովուրդներ՝ սապոտեկներ, նաուաներ, մայաներ, ացտեկներ։

Տարածքը իսպանական հսկողության տակ է անցել 1530 թվականին՝ կոնկիստադոր Նունո դե Գուսմանի կողմից, սակայն իսպանական բնակավայրը չի կազմակերպվել մինչև 1541 թվականը՝ չիչեմեկների հետ իսպանական գաղութարարների Միքսթոն պատերազմի պատճառով։ Այդ տարի էկոմենդայի շրջանակներում Ֆրանսիսկո դե Բոբադիլյան իրեն պատկանող տարածքներից բերել է մոտ 130 հնդիկների՝ Սապոպանի մերձակայքում բնակչության վերականգնման համար։

## Սապոպանի Կույսը և նրա բազիլիկը
մինի|ձախից|Կամարի մուտքը
Սապոպանի Կույսի պաշտամունքը մշտական բնույթ է ստացել 1689 թվականին՝ բազիլիկի կառուցման շնորհիվ։ Կառուցումը ավարտվել է միայն 1892 թվականին։

## Այլ տեսարժան վայրեր
Քաղաքապետարանը կառուցվել է 1942 թվականին և նախապես եղել է դպրոց։ Քաղաքում են «Չիվաս» կոչվող մարզադաշտը՝ 45 000 տեղով, արվեստի թանգարանը, համալսարանը, թատրոն Գալերիասը։

## Կլիմա

## Պատկերասրահ

245px|մինի|Սապոպանի բազիլիկը


280px|մինի|Քաղաքապետարանը

## Քույր քաղաքներ
*  Գրանդ Ռեփիդս, ԱՄՆ
*  Անտիգուա Գվատեմալա, Գվատեմալա
*  Սան Պեդրո Սուլա, Հոնդուրաս
*  Կիրյատ Բյալիկ, Իսրայել
*  Բաիյա դե Բանդերաս, Մեքսիկա
*  Վերակրուս, Մեքսիկա
*  Չեստոխովա, Լեհաստան
*  Մասան, Հարավային Կորեա
և այլն․․․

## Ծանոթագրություններ

Կատեգորիա:1541 թվականին հիմնադրված բնակավայրեր
Յուրի Ֆադեև

**Յուրի Ֆադեև** (, ), ռուս դիվանագետ։

## Կենսագրություն
1954 թվականին ավարտել է Մոսկվայի արևելագիտության ինստիտուտը՝ «Կորեայի երկրագետ» մասնագիտությամբ, 1965 թվականին ավարտել է ԽՍՀՄ արտաքին գործերի նախարարության բարձրագույն դիվանագիտական դպրոցը և ԽՍՀՄ արտաքին գործերի նախարարության դիվանագիտական ակադեմիայի որակավորման բարձրացման ֆակուլտետը։ 1959 թվականից զբաղվում է դիվանագիտական գործունեությամբ։

* 1954-1958 թվականներ՝ Հյուսիսային Կորեայում ԽՍՀՄ դեսպանության թարգմանիչ։
* 1958-ից 1959 թվականներին եղել է ներքին տնտեսական կապերի ԽՍՀՄ նախարարների խորհրդի պետական կոմիտեի Արևելքի երկրների տնտեսության բաժանմունքի ավագ տնտեսագետ։
* 1959 թվականից մինչև 1963 թվականներին եղել է կցորդ, Հյուսիսային Կորեայում ԽՍՀՄ դեպսանության երրորդ քարտուղար։
* 1965 թվականից մինչև 1973 թվականներին եղել է Հյուսիսային Կորեայում ԽՍՀՄ դեպսանության առաջին քարտուղար և խորհրդական։
* 1973-ից 1984 թվականներին եղել է Հեռավոր արևելքի առաջին բաժանմունքի խորհրդական, կորեական բաժնի վարիչ, ԽՍՀՄ արտաքին գործերի նախարարության բաժանմունքի վարիչի տեղակալ։
* 1984-ից 1987 թվականներին՝ Նյու Յորքում ՄԱԿ-ի ԽՍՀՄ մշտական ներկայացուցչության ավագ խորհրդական։
* 1987 թվականից մինչև 1990 թվականը զբաղեցրել է ԽՍՀՄ արտաքին գործերի նախարարության Ասիայի երկրների սոցիալիստական կառավարման պետի տեղակալի պաշտոնը
* 1990-ից 1992 թվականներին եղել է ԽՍՀՄ, այնուհետև` Ռուսաստանի արտաքին գործերի նախարարության Հնդկաչինի և Հեռավոր Արևելքի երկրների վարչության պետի տեղակալ։
* 1992 թվականի հունվարի 24-ից մինչև 1996 թվականի օգոստոսի 12-ը Հյուսիսային Կորեայում եղել է Ռուսաստանի Դաշնության արտակարգ և լիազոր դեսպան։
* 1996-1998 թվականներին եղել է Ռուսաստանի արտաքին գործերի նախարարության հատուկ հանձնարարությունների դեսպանորդ, միջկառավարական Խառը ռուս-կորեական սահմանազատման հանձնաժողովի ռուսական պատգամավորության նախագահ։

Յուրի Ֆադեևը մահացել է 2014 թվականի դեկտեմբերի 22-ին, Մոսկվայում՝ 83 տարեկան հասակում։

## Անձնական կյանք
Ամուսնացած է, ունի մեկ դուստր։

## Դիվանագիտական աստիճան
* Արտակարգ և լիազոր դեսպան (1992 թվականի հունվարի 24)

## Ծանոթագրություններ

## Արտաքին հղումներ
* Профиль на сайте Российской ассоциации университетского корееведения 
* Сообщение МИД России «О кончине Ю. Д. Фадеева»

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:«Աշխատանքի վետերան» մեդալակիրներ
Կատեգորիա:Խորհրդային արևելագետներ
Կատեգորիա:Վագանկովյան գերեզմանատանը թաղվածներ
Շան ցանկապատ

thumb|300px|Շան ցանկապատ Կուբեր-Պեդի քաղաքում[thumb|[Դինգո շների ցանկապատը նշվում է մանուշակագույն գծով]]
**Շան ցանկապատ** () կամ **Դինգոյի ցանկապատ** (), ցանկապատ Ավստրալիայում, երկարությունը՝ 5614 կմ։ Երբեմն նաև անվանում են *«Ավստրալիական մեծ պատ»*։

## Պատմություն
19-րդ դարում ոչխարաբուծությունը դառնում է ավստրալիական տնտեսության կարևոր ճյուղ։ Ոչխարներին որսացող դինգոներին բռնում էին ծուղակներով, գնդակահարվում և թունավորվում էին։ 19-րդ դարի վերջին Նոր Հարավային Ուելսում ֆերմերները վայրի շների վրա ծախսում էին մի քանի տոննա ստրիխնին։

Երբ այդ միջոցները բավարար չէին, 1880 թվականին սկսվեց հսկայական ցանկապատի շինարարությունը, որը սահմանափակում էր հարավային Քվինսլենդի ոչխարների արոտավայրերի հատվածները՝ անասուններին դինգոներից պաշտպանելու համար  և արոտավայրերը՝ ճագարներից պաշտպանելու համար։ Հիմնական շինարարությունը ավարտվել է 1885 թվականին։ 1960-ական թվականներին ցանկապատի առանձին հատվածներ միացվեցին միմյանց՝ ձևավորելով պատնեշ, որը ընդհատվում էր միայն մայրուղիների խաչմերուկներում։ Ցանկապատը ձգվում է Քվինսլենդի Տուվումբա քաղաքից մինչև Ավստրալիայի ծոց՝ առանձնացնելով Ավստրալիայի չորային հյուսիսարևմտյան մասը։ Ցանկապատը պատշաճ վիճակում պահելու համար Քվինսլենդի, Նոր Հարավային Ուելսին և Հարավային Ավստրալիայի նահանգներն անում են ավելի քան 15 մլն դոլլարի ծախս։ Հատուկ պարեկները հսկում են ցանկապատի երկայնքով, որոնում՝ նապաստակների կամ վոմբատների (կրծող) կողմից ցանցերի վնասված հատվածներ և գետնափոր բներ ու ոչնչացնում ցանկապատն անցանծ դինգոներին։

## Տես նաև
* Ճագարներից պաշտպանվելու ցանկապատ
* Պատերազմ էմու ջայլամների հետ

## Արտաքին հղումներ
* Великая австралийская стена 

## Ծանոթագրություններ

*

Կատեգորիա:Ավստրալիայի գյուղատնտեսություն
Կատեգորիա:Շներ
Կատեգորիա:1885 հիմնադրումներ Ավստրալիայում
Անդրեյ Անիշչենկո

**Անդրեյ Անատոլևիչ Անիշչենկո** (, ), ուկրաինացի ֆուտբոլիստ, պաշտպան, կիսպաշտպան, 2011 թվականից Խարկովի «Մետալլիստ»-ի երիտասարդական կազմի մարզիչն է։

## Խաղացողի կարիերան
Պրոֆեսիոնալ ֆուտբոլում նորամուտը նշել է 1992 թվականին երրորդ լիգայի՝ Խարկովի «Օլիմպիկ» ակումբում։ Իր կարիերան ավարտել է Խարկովի «Հելիոս» ակումբում 2007/08 մրցաշրջանից հետո։

## Մարզչական կարիերա
2011 թվականի ամռանը նշանակվել է Խարկովի «Մետալլիստի» երիատասարդական թիմի մարզիչ։

Բարձրագույն կրթությունն ստացել է ԽՖՄՊԱ-ում (Խարկովի ֆիզիկական մշակույթի պետական ակադեմիա)

## Ձեռքբերումներ
* Ուկրաինայի Առաջնություն (2) 1998/99, 1999/00

## Ծանոթագրություններ

## Արտաքին հղումներ
* Игровая карьера – статистика выступлений
* 

Կատեգորիա:Ուկրաինացի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կոնստանտին Շուվալով

**Կոնստանտին Շուվալով** (, ), ռուս դիվանագետ։

## Կենսագրություն
1976 թվականին ավարտել է Մոսկվայի միջազգային հարաբերությունների պետական ինստիտուտը։ 1976 թվականից Ռուսաստանի Դաշնության արտաքին գործերի նախարարությունում զբաղվում է դիվանագիտական գործուեությամբ։ Տիրապետում է պարսկերեն, փաշթո, գերմաներեն և անգլերեն լեզուներին։

* 1993-1994 թվականներին՝ Ռուսաստանի Դաշնության արտաքին գործերի նախարարության Հարավային և Արևմտյան Ասիայի դեպարտամենտի կառավարման պետի տեղակալ։
* 1994-ից 1997 թվականներին եղել է Ռուսաստանի Դաշնության արտաքին գործերի նախարարության Ասիայի երրորդ դեպարտամենտի տնօրենի առաջին տեղակալ։
* 1997 թվականից մինչև 2001 թվականն՝ Իրանում Ռուսաստանի Դաշնության արտակարգ և լիազոր դեսպան։
* 2001 թվականի մայիսի 1-ից մինչև 2005 թվականի մարտի 30-ը եղել է Ռուսաստանի Դաշնության արտաքին գործերի նախարարության ԱՊՀ երկրների երրորդ դեպարտամենտի տնօրեն։
* 2005 թվականի մարտի 30-ից մինչև 2009 թվականի սեպտեմբերի 1-ը Բոսնիա և Հերցեգովինայում եղել է Ռուսաստանի Դաշնության արտակարգ և լիազոր դեսպան։
* 2009 թվականի սեպտեմբերից Ռուսաստանի Դաշնության արտաքին գործերի նախարարության հատուկ հանձնարարությունների դեսպանորդ, Ռուսաստանի արտաքին գործերի նախարարության հատուկ նախագահ՝ Քաղաքակրությունների միության հետ փոխներգործությամբ։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1994 թվականի հոկտեմբերի 2)
* 1-ին դասի արտակարգ և լիազոր դեսպանորդ (1996 թվականի դեկտեմբերի 31)
* Արտակարգ և լիազոր դեսպան (2003 թվականի հունիսի 2)

## Ծանոթագրություններ

## Արտաքին հղումներ
* Шувалов, Константин Викторович. Биография

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Ջասթին Գուրվից

**Ջասթին Գեբրիել Գուրվից** (, ), ամերիկացի կոմպոզիտոր, սցենարիստ և պրոդյուսեր։ Առավել մեծ ճանաչում է ստացել որպես «Լա Լա Լենդ» (2016) ֆիլմի երաժշտության հեղինակ։
Նա նաև երաժշտություն է գրել Դեմիեն Շազելի երեք այլ ֆիլմերի՝ «Գայը և Մեդլինը այգու նստարանին» (2009), «Մոլեգնություն» (2014) և «Առաջին մարդը» (2018) համար։

«Լա-Լա Լենդ»-ի համար Գուրվիցը ստացել է Ոսկե գլոբուս մրցանակը՝ ֆիլմի լավագույն երաժշտության և լավագույն երգի («City of Stars»), BAFTA մրցանակը՝ ֆիլմի լավագույն երաժշտության համար և «Օսկար» մրցանակը՝ ֆիլմի լավագույն երաժշտության և լավագույն երգի համար («City of Stars», ինչպես նաև ևս մեկ անվանակարգ՝ «Audition (The Fools Who Dream)»)։

## Կենսագրություն
Գուրվիցը դպրոց է հաճախել Գլենդել Վիսկոնսինում։ Ռեժիսոր Դեմյեն Շազելի հետ Գուրվիցը ծանոթացել է Հարվարդի համալսարանում, որտեղ նրանք նվագել են նույն խմբում, ապրել են նույն սենյակում ու միասին աշխատել «Գայը և Մեդինը այգու նստարանին» ուսանողական ֆիլմի վրա։

## Ֆիլմագրություն

## Ծանոթագրություններ

Կատեգորիա:XXI դարի կոմպոզիտորներ
Կատեգորիա:«Գրեմմի» մրցանակի դափնեկիրներ
Կատեգորիա:Հարվարդի համալսարանի շրջանավարտներ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոկոմպոզիտորներ
Կատեգորիա:Ամերիկացի սցենարիստներ
Կատեգորիա:Ամերիկացի պրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կոմպոզիտորներ
Կատեգորիա:Օսկարակիրներ
Ալեքսանդր Չուրիլին

**Ալեքսանդր Չուրիլին** (, ), ռուս դիվանագետ։

## Կենսագրություն
1970 թվականին ավարտել է Մոսկվայի միջազգային հարաբերությունների պետական ինստիտուտը։ 1970 թվականից զբաղվում է դիվանագիտական գործունեությամբ։ Տիրապետում է շվեդերեն և անգլերեն լեզուներին։

* 1970-1974 թվականներ՝ Զամբիայում ԽՍՀՄ դեսպանատան աշխատակից։
* 1974-ից 1987 թվականներին եղել է ԽՍՀՄ արտաքին գործերի նախարարության Կանադայի և ԱՄՆ-ի բաժանմունքի աշխատակից։
* 1989 թվականից մինչև 1995 թվականը եղել է ԽՍՀՄ դեսպանության ռազմա-քաղաքական հարցերի, իսկ 1991 թվականից՝ ԱՄՆ-ում Ռուսաստանի ավագ խորհրդական։
* 1998 թվականից մինչև 2002 թվականը Դանիայում Ռուսաստանի դեսպանությում զբաղեցրել է խորհրդական-դեսպանորդի պաշտոնը։
* 2003 թվականի փետրվարից մինչև 2006 թվականի հունիսը եղել է Ռուսաստանի արտաքին գործերի նախարարության պատմա-վավերագրական դեպարտամենտի տնօրեն։
* 2006 թվականի հունիսի 28-ից մինչև 2011 թվականի դեկտեմբերի 15-ը Ռումինիայում եղել է Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է, ունի մեկ դուստր։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2000 թվականի դեկտեմբերի 25)
* 1-ին դասի արտակարգ և լիազոր դեսպանորդ (2005 թվականի ապրիլի 8)
* Արտակարգ և լիազոր դեսպան (2010 թվականի սեպտեմբերի 13)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Ալֆա և Օմեգա 2։ Տոնական ոռնոցի արկածները

**«Ալֆա և Օմեգա 2։ Տոնական ոռնոցի արկածները»** ամերիկյան համակարգչային անիմացիոն արկածային ֆիլմ, կատակերգության տարրերով, որը նկարահանվել է 2013 թվականին, ռեժիսոր Ռիչարդ Ռիչի կողմից։ Այն «Ալֆա և Օմեգա։ Ժանիքավոր եղբայրություն» անիմացիոն ֆիլմի ուղղակի շարունակությունն է և համանուն ֆրանշիզայի երկրորդ մասը։ Սկզբում մուլտֆիլը նախատեսված է եղել մեծ էկրաններին մեծամասշտաբ վարձույթի համար, սակայն անհաջող խրոնոմետրաժի պատճառով որոշվում է թողարկել այն direct-to-video ձևաչափով։

## Սյուժե
Գրիզլին հարձակվում է Ստինկի, Կլաուդետտա և Ռանտա գայլուկների վրա, բայց ավազակ գայլերը ծեծում են արջին։ Ավազակներին հանձնարարված էր գողանալ գայլի ձագերին, սակայն այս իրադարձություններից հետո նրանք կարողանում են գողանալ միայն Ռանտային, որը ողջ ընթացքում նստած էր ծառին։ Դեպքից հետո Ստինկը և Կլաուդիետտան ամեն ինչ պատմում են Քեյթին ու Համֆրիին և իրենց բարեկամներին։ Ընտանիքը շտապում է գտնել Ռանտին, և Քեյթը տեսնում է, որ գայլ-ավազակները Ջասպեր այգու հարավային կողմով փախչում են սարեր։ Որոնումների հաջորդ օրը Քեյթն ու Համֆրին հանդիպում են Մարսելին և Պէդդիին, ինչպես նաև` մոլորված գրիզլի արջին, որը փնտրում էր իր մորը։ Համֆրին միանգամից թույլ չի տալիս գրիզլիին իրենց հետ գալ։ Հասնելով սարերին` Քեյթն ու Համֆրին և իրենց բարեկամները որոշում են վերցնել Ռանտին, մինչ Համֆրին կշեղեր գայլ-ավազակներին, և վերցնելով Ռանտին` նրանք փախչում են դեպի մարդկանց ճանապարհներ։ Նրանց մյուս բոլոր բարեկամները մնում են, որպեսզի պահեն գայլ-ավազակներին։ Նրանց օգնության է գալիս կորած գրիզլի արջուկի ընտանիքը։ Հասնելով ավտոլիցքավորման կայարան և տեսնելով Մաքսին (որսորդը, որին նրանք արդեն հանդիպել էին)` գայլերի ընտանիքը թաքնվում է աղբարկղերի հետում, սպասելով, որ Մաքսն առաջվա պես կկրակի։ Տեսնելով Քեյթին ու Համֆրիին և նրանց ձագուկներին` Մաքսը որոշում է այս անգամ բարի լինել։ Նա նրանց անվճար սնունդ է տալիս և դուռը բաց է թողնում, իսկ ինքը հեռանում է։ Ֆիլմը վերջանում է նրանով, որ Քեյթն ու Համֆրին որոշում են ձմռանն այնտեղ մնալ։ Համֆրիի վերջին արտահայտությունից հասկանալի է դառնում` որտեղ ընտանիքն է, այնտեղ էլ տունն է։

## Հնչյունավորում և կերպարներ

## Քննադատություն
Ֆիլմը հիմնականում տարաբնույթ արձագանքների է արժանացել քննադատների կողմից։ Բարձր են գնահատվել ֆիլմի սյուժեն, հումորը, երկխոսությունները, հնչունավորումը, բայց քննադատվել է ֆիլմի անիմացիայի որակը։

## Շարունակություն
2014 թվականի մարտի 4-ին DVD ձևաչափով թողարկվել է «Ալֆա և Օմեգա 3։ Մեծն գայլերի խաղեր» ֆիլմը, որը ևս չի ցուցադրվել մեծ էկրաններին։ 2014 թվականի հոկտեմբերի 31-ին լույս է տեսել ֆիլմի 4-րդ՝ «The Legend of the Saw-Toothed Cave» վերնագրոց մասը։ 5-րդ մասը թողարկվել է 2015 թվականի ամռանը` ստանալով «Family Vacation» անվանումը։

## Ծանոթագրություններ

Կատեգորիա:Lionsgate ֆիլմեր
Կատեգորիա:Ամերիկյան կինոկատակերգություններ
Կատեգորիա:Մուլտֆիլմեր գայլերի մասին
Ամբողջ ծանրությամբ (1-ին եթերաշրջան)

**«Ամբողջ ծանրությամբ»** ամերիկյան դրամատիկական սերիալի առաջին եթերաշրջանի պրեմիերան տեղի է ունեցել 2008 թվականի հունվարի 20-ին։ Նոր սերիաները շարունակել են թողարկվել մինչև 2008 թվականի մարտի 9-ին։ Այն կազմված է 47 րոպե տևողությամբ 7 սերիաներից, բացի փորձնական թողարկումից, որը տևում է 57 րոպե։ Նոր սերիաները ցուցադրվել են ԱՄՆ-ում ամեն կիրակի ժամը 22:00-ին AMC կաբելային հեռուստաալիքով։ Սկզբում պլանավորված էր թողարկել 9 սերիա, սակայն սցենարիստների գործադուլի պատճառով կրճատվել է մինչև 7

## Սյուժե
Ուոլթեր Ուայթը (Բրայան Քրենսթոն) ապրում է Ալբուկերկեում (Նյու Մեքսիկո) իր կնոջ՝ Սքայլերի (Աննա Գան) և որդու՝ Ուոլթեր կրտսերի (Ար Ջեյ Միտթ) հետ, որը տառապում է մանկական ուղեղային կաթվածով։ Ուոլթերը, որ նախկինում եղել է խոստումնալից գիտնական, աշխատում է տեղի միջնակարգ դպրոցում որպես քիմիայի ուսուցիչ։ Նրա կյանքը շատ է փոխվում, երբ նրա մոտ հայտնաբերում են թոքերի քաղցկեղ երրորդ փուլում։ Ուոլթերը որոշում է զբաղվել թմրանյութի արտադրությամբ՝ իր թանկարժեք բուժման համար վճարելու և ընտանիքին բավականաչափ ժառանգություն թողելու համար։ Նա օգտագործում է իր անասելի գիտելիքները, որպեսզի իր նախկին աշակերտի՝ Ջեսի Փինքմանի (Աարոն Փոլ) հետ միասին զբաղվի մետամֆետամինի արտադրությամբ։

Նրանք փորձում են վաճառել եփված մետամֆետամինը «Քրեյզի 8» մականվամբ մի թմրավաճառի, սակայն վերջինս կասկածում է, որ Ուոլթերը ոստիկան է և որոշում է սպանել նրան և Ջեսիին։ Հանցակիցներին հրաշքով հաջողվում է փրկվել։ Ուոլթերը խորապես մտահոգված է տեղի ունեցածով և որոշում է խզել կապերը Ջեսիի հետ։ Պարոն Ուայթը վերադառնում է տուն, որտեղ մասնակցում է իր հիվանդության վերաբերյալ ընտանեկան խորհրդին։ Սկզբում նա հրաժարվում է բուժվել, սակայն շուտով փոխում է իր որոշումը ու համաձայնում է անցնել ռադիո- և քիմիաթերապիայի կուրսը։  

Ուոլթերը մերժում է իր քենի Հենքի՝ ֆինանսական օգնության առաջարկները (Դին Նորիս), որը թմրանյութերի դեմ պայքարի վարչության գործակալ է, ինչպես նաև իր նախկին գործընկերներին՝ Էլիոթ և Գրեթհեն Շվարցներին։ Նա որոշում է, որ պետք է ինքնուրույն զբաղվի իր ֆինանսական խնդիրներով և վերադառնում է մետամֆետամինի արտադրության անօրինական գործունեությանը, իսկ իր ընտանիքին համոզում է, որ բուժման համար գումար է ստանում Շվարցներից։ Ուոլթերն ու Ջեսին սկսում են վաճառել իրենց արտադրանքը խոշոր դիստրիբյուտոր Տուկոյին։ Իր ինքնությունը թաքցնելու համար Ուոլթերը վերցնում է Հայզենբերգ մականունը։ Սակայն Ուոլթերի և Ջեսիի մոտ ավարտվում է մետամֆետամինի պատրաստման համար կարևորագույն տարրը՝ պսևդոէֆեդրինը։ Այնուհետեւ Ուոլթերը որոշում է փոխել տեխնոլոգիան և որպես այլընտրանքային հումք օգտագործել մեթիլամինը, որի մի ամբողջ տակառ Ջեսսի հետ գողանում է քիմիկատների պահեստից։ Այսպես էլ առաջանում է «կապույտ մեթը»։

## Դերերում
### Հիմնական կազմ
*Բրայան Քրենսթոն – Ոոլթեր Ոայթ
*Աարոն Փոլ – Ջեսի Փինքման
* Աննա Գան – Սքայլեր Ուայթ
* Ար Ջեյ Միթի – Ուոլտեր կրտսեր
* Դին Նորիս – Հենկ Շրեյդեր
* Բեթսի Բրենդտ – Մարի Շրեյդեր

### Հրավիրված աստղեր
* Սթիվեն Մայքլ Քեսադա – Սթիվեն Գոմես
* Քարմեն Սերանո – տնօրեն Քարմեն Մոլինա
* Մաքսիմինո Արսինեգա – «Քրեյզի 8»
* Բեյքեր Չարլզ – նիհար Փիթ
* Ռեյմոնդ Կուրս – Տուկո Սալամանկա
* Ջեսիկա Հեկտ – Գրեթհեն Շվարց
* Տես Հարփեր – տիկին Փինքման
* Մեթ Ջոնս – Փորսուղ
* Ռոդնի Ռաշ – Կոմբո
* Մարիուս Սթեն – Բոգդան

## Սերիաներ


## Ծանոթագրություններ

Կատեգորիա:Ամերիկյան հեռուստասերիալներ